After the UP and Maharashtra ATS arrested a suspected ISI agent named Nishant Aggarwal for leaking BrahMos missile secrets to Pakistan, Uttar Pradesh police held a police briefing in which they shared the details about the matter
‘ब्राह्मोस’ क्षेपणास्त्रासंबंधीची माहिती पाकिस्तानी गुप्तचर संस्था आयएसआयला पुरवत असल्याच्या संशयावरून, निशांत अग्रवाल या हेराला उत्तरप्रदेश एटीएस व सैन्य दलाच्या गुप्तचर यंत्रणेने पकडले. ब्राह्मोस एअरोस्पेस सेंटरजवळूनच त्याला अटक झाली. या सेंटरमध्येच तो काम करतो. शासकीय गुपिते अधिनियमांतर्गत त्याच्यावर गुन्हा दाखल करण्यात आला आहे. निशांत येथून तांत्रिक गुप्त माहिती पाकिस्तान आणि अमेरिकेच्या एजन्सींना पाठवायचा, असा त्याच्यावर आरोप आहे. ‘ब्राह्मोस एरोस्पेस सेंटर’ ब्राह्मोस नागपुरात आहे. हे केंद्र भारत आणि रशियामार्फत संयुक्तपणे चालवलं जातं. गेल्या वर्षी येथे अत्याधुनिक शस्त्रास्त्रांच्या प्रक्रियेचं परीक्षण करण्यात आलं होतं. देशाच्या संरक्षणाविषयीची गोपनीय माहिती मिळविण्यासाठी शत्रुराष्ट्रांकडून सातत्याने छुप्या मार्गाने प्रयत्न सुरू असतात. यासाठी संरक्षण, संशोधन आदी क्षेत्रांत कार्यरत असणाऱ्या जवानांना, अधिकाऱ्यांना, शास्त्रज्ञांना विविध प्रकारची आमिषे दाखवून आपल्या जाळ्यात ओढले जाते. सध्या उघडकीस आलेले निशांत अग्रवाल याचे प्रकरण याच मालिकेतील आहे. ही घटना धक्कादायक आणि चिंताजनक आहे. सुरक्षाव्यवस्थेला अशी खिंडारे पडू द्यायची नसतील, तर सर्वांचे सुरक्षेसंबंधी आणि सतर्कतेसंबंधी प्रशिक्षण सातत्याने करत राहणे आवश्यक आहे.